ΚΑΝΟΝΙΣΜΟΣ (ΕΚ) αριθ. 1913/97 ΤΗΣ ΕΠΙΤΡΟΠΗΣ της 30ής Σεπτεμβρίου 1997 για την τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,
Εκτιμώντας:
ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1811/97 (4), καθορίζει τις ειδικές λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7 ότι διαπιστώθηκε ότι οι αιτήσεις χορηγήσεως πιστοποιητικών εξαγωγής για τα τυριά εξελίσσονται διαφόρως ανάλογα με τους προορισμούς 7 ότι πρέπει, συνεπώς, να προβλεφθεί η εφαρμογή διαφοροποιημένων ειδικών μέτρων ανάλογα με τον προορισμό που θα αναγράφεται στις αιτήσεις χορηγήσεως των πιστοποιητικών και, για το σκοπό αυτό, πρέπει να καταστεί υποχρεωτικός ο προορισμός που αναγράφεται στα πιστοποιητικά εξαγωγής για τα προϊόντα που υπάγονται στον κωδικό ΣΟ 0406 7
ότι η επιτροπή διαχείρισης γάλακτος και γαλακτοκομικών προϊόντων δεν διετύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 11 του κανονισμού (ΕΚ) αριθ. 1466/95 αντικαθίσταται από το ακόλουθο κείμενο:
«Άρθρο 11
1. Η χώρα προορισμού που αναφέρεται στο άρθρο 1 παράγραφος 2 είναι υποχρεωτικός προορισμός κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3665/87:
- για τα πιστοποιητικά που εκδίδονται σύμφωνα με το άρθρο 6 παράγραφος 3 και το άρθρο 9α,
- για τα άλλα πιστοποιητικά που εκδίδονται για τα προϊόντα που υπάγονται στον κωδικό 0406.
2. Για τα πιστοποιητικά που αναφέρονται στη δεύτερη περίπτωση της παραγράφου 1 και κατά παρέκκλιση από το άρθρο 21 παράγραφος 2 του κανονισμού (ΕΟΚ) αριθ. 3665/87, όταν το προϊόν δεν φθάνει στον προορισμό που αναγράφεται στη θέση 7 του πιστοποιητικού, εφαρμόζονται οι διατάξεις του παρόντος κανονισμού.
Στην περίπτωση κατά την οποία ο πραγματικός προορισμός είναι στην ίδια ζώνη, πληρώνεται η επιστροφή που προκύπτει από το άρθρο 20 παράγραφος 3 του κανονισμού (ΕΟΚ) αριθ. 3665/87.
Στην περίπτωση που ο πραγματικός προορισμός είναι σε άλλη ζώνη δεν πληρώνεται καμία επιστροφή.
3. Κατά την έννοια της παραγράφου 2, ορίζονται οι ακόλουθες ζώνες:
ΘΕΣΗ ΠΗΝΑΚΑ
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις αιτήσεις χορηγήσεως πιστοποιητικών εξαγωγής που κατατίθενται από την ημερομηνία ενάρξεως ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Σεπτεμβρίου 1997.